# Arrate Orueta

Arrate Orueta Olabarria (Bilbo, Bizkaia, 1984ko abuztuaren 8a) futbolari ohia eta medikua da. Leioako futbol taldean hasi eta gero, Athletic Clubean jokatu zuen 2012an Athleticen emakumezkoen taldea sortu zenetik 2015eko ekain arte; denbora horretan, talde zuri-gorriarekin 270 partida jokatu zituen, 53 gol sartu eta lau Superliga irabazi.
2017an Basaurin emakume futbolarientzako Arrate Orueta kanpusa antolatu zuten.
Barakaldoko Gurutzetako Ospitalean errehabilitazioko mediku espezialista gisa lan egiten du. Futbolzalea bai baina futbolaren inguruan dagoen neurrigabekeria ikuspegi kritikoz salatu izan du.

## Ibilbide meteorikoa

Sondikako taldean hasi zen futbolean 1999an. Hurrengo denboraldian zuzenean pasa zen elitezko taldea zen Leioa taldera. Eta talde bikaina zenez 2002ko irailean bertan Leioa EFT taldea Athletic Club bihurtu zen.
Horrela, Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioa Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere.
Leioa taldeak ia partidu guztiak irabaziz zituen. Azken mailatik abiatuta nahiko izan ziren bi denboraldi gorengo mailara heltzeko. Eta ez hori bakarrik,azken urte horretan Superligan, jokatzeko aukera eskuratu zuten, eta Athleticek, ikusitakoarekin txundituta zegoena, talde biak batzeko eskaintza bat luzatu zien. Eta Leioak onartu zuen.
2003ko Apirilaren 27an debutatu zuen Arratek Athleticekin, 18 urterekin.
Ez zen bukatu hor bolada ona eta Superligako lehen denboraldi hartan txapeldun geratu ziren. Gainera, partida bi San Mamesen bertan jokatu zituzten, eta horietako azkenekoan, liga eskuratu zutenenean, bete-beteta egon zen. Ezin zen gehiago eskatu, behe-behe mailatik superligako txapeldunak izatera pasa ziren ia partida guztiak irabazita. Amets betean bizi zituzten urte haiek.
Geroago, beste bi urtean jarraian irabazi zuten Superliga. Hala ere, emaitzak ez ziren hasierako denboraldian bezain ikusgarriak; lehen urteko gol festak ohikoak izan ziren, hurrengo bi urteetan berriro irabazi zuten baina nagusitasuna ez zen erabatekoa izan.
Guztira Athleticen 13 denboraldi egin zituen, 270 partida eta 53 gol.

## Kirol ibilbidea

* Sondika /1999-2000)
* Leioa EFT (2000-2002)
* Athletic Club (2002-2015)

### Estatistikak

| Taldea | Kat. | Urtea | Liga | Liga | Kopa | Kopa | UEFA Womens Champions League | UEFA Womens Champions League |
| Taldea | Kat. | Urtea | Part. | Golak | Part. | Golak | Part. | Golak |
| Athletic Club | 1. | 2014-15 | 22 | 5 | 1 | 0 | - | - |
| Athletic Club | 1. | 2013-14 | 5 | 0 | 5 | 0 | - | - |
| Athletic Club | 1. | 2012-13 | 25 | 8 | 2 | 0 | - | - |
| Athletic Club | 1. | 2011-12 | 31 | 6 | 2 | 0 | - | - |
| Athletic Club | 1. | 2010-11 | 24 | 6 | 3 | 1 | - | - |
| Athletic Club | 1. | 2009-10 | 26 | 6 | 2 | 0 | - | - |
| Athletic Club | 1. | 2008-09 | 27 | 5 | 2 | 0 | - | - |
| Athletic Club | 1. | 2007-08 | 16 | 2 | 2 | 1 | - | - |
| Athletic Club | 1. | 2006-07 | 13 | 3 | 0 | 0 | - | - |
| Athletic Club | 1. | 2005-06 | 6 | 1 | 0 | 0 | 3 | 1 |
| Athletic Club | 1. | 2004-05 | 14 | 3 | 2 | 0 | 6 | 2 |
| Athletic Club | 1. | 2003-04 | 24 | 3 | 1 | 0 | 3 | 0 |
| Athletic Club | 1. | 2002-03 | 1 | 0 | 2 | 0 | - | - |
| Leioa | - | 2001-02 | - | - | - | - | - | - |
| Leioa | - | 2000-01 | - | - | - | - | - | - |
| Sondika | - | 1999-00 | - | - | - | - | - | |

### Lorpenak

* 2002-03 Superliga
* 2003-04 Superliga
* 2004-05 Superliga
* 2006-07 Superliga

## Errekorrak

* Athletic Clubeko neska goleatzaile handienen listan dago:
* Erika Vázquez 261
* "Nekane" Díez 158
* Eli Ibarra 111
* "Irune" Murua 106
* "Gurutze" Fernandez 89
* Iraia Iturregi 64
* Yulema Corres 61
* Eba Ferreira 55
* Arrate "Orueta" 53
* "Tzibi" Juaristi 49
* Athletic Clubekin partida gehien jokatu duten 10 nesken artean dago (2020-04-03)
Partida gehienetan aritutakoak :
| Nor | Partidak | Denboraldiak |
| Eli Ibarra | 413 | 15 |
| Iraia Iturregi | 402 | 15 |
| Erika Vázquez | 399 | 16 |
| "Ainhoa" Tirapu | 358 | 15 |
| "Nekane" Díez | 349 | 14 |
| "Irune" Murua | 314 | 14 |
| Arrate "Orueta" | 270 | 13 |
| "Tzibi" Juaristi | 262 | 11 |
| "Eunate" Arraiza | 255 | 9 |
| "Gurutze" Fernandez | 240 | 8 |

## Erreferentziak

* ↑ Gaizka Eguzkitza: «Arrate Orueta, futbolari ohia: “Athleticen jokatzeko ametsa bete egin ahal izan dut”», Aikor, 2015eko iraila.
* ↑ (Gaztelaniaz) Asís Martín: «Arrate: "He sido muy féliz haciendo lo que me gustaba en el mejor equipo del mundo"», El Desmarque, 2015-09-23.
* ↑ (Gaztelaniaz) «El orgullo de las antiguas jugadoras» El Correo 2019-02-01 (Noiz kontsultatua: 2020-03-31).
* ↑ Ibañez, Maider. (2019-06-17). «Arrate Orueta futbol kanpusak Basauri, Derio, Durango eta Enkarterrietako neskak hartuko ditu» Geuria (Noiz kontsultatua: 2020-03-31).
* ↑ (Gaztelaniaz) Villapun, Jon. (2016-06-14). «Así fue el campus de fútbol femenino Arrate Orueta Kanpusa en Basauri» Bidebieta (Noiz kontsultatua: 2020-03-31).
* ↑ (Gaztelaniaz) «Arrate Orueta: "El coronavirus es el rival más difícil al que me he tenido que enfrentar"» Marca.com 2020-03-27 (Noiz kontsultatua: 2020-03-31).
* ↑ Manterola, Aitor. «Futbola «dagokion» lekuan jarriz» Berria (Noiz kontsultatua: 2020-03-31).
* 1 2 3 4 Brea, Unai. (2005-04-01). «Iraia Iturregi eta Irantzu Castillo: "Oraindik gizon mundua da hau"» Gaztezulo (Noiz kontsultatua: 2021-03-23).
* ↑ «Irantzu Castrillo | Jokalaria: Atzelaria | Athletic Clubeko Webgune Ofiziala» www.athletic-club.eus (Noiz kontsultatua: 2021-03-24).
* ↑ «Arrate Orueta | Jokalaria: Erdilaria | Athletic Clubeko Webgune Ofiziala» www.athletic-club.eus (Noiz kontsultatua: 2021-03-31).
* ↑ www.athletic-club.eus (Noiz kontsultatua: 2021-04-03).

## Ikus, gainera

* Elixabete Capa
* Irantzu Castrillo
* Eba Ferreira Martínez
* Izaskun Gaztelu
* Julene Guarrotxena
* Itziar Gurrutxaga
* Elixabet Ibarra
* Iraia Iturregi
* Aitziber Juaristi
* Uguzne Mezo
* Nerea Onaindia
* Lorena Sanchez
* Leire Zabala

## Kanpo loturak

* Fitxa - www.athletic-club.net
* Datuak: Q3623723